Komission asetus (EY) N:o 3269/94, annettu 21 päivänä joulukuuta 1994, naudanliha-alan palkkiojärjestelmien soveltamista koskevista yksityiskohtaisista säännöistä annetun asetuksen (ETY) N:o 3886/92 muuttamisesta Itävallan, Suomen ja Ruotsin osalta



Virallinen lehti nro L 339 , 29/12/1994 s. 0046 - 0047

Suomenk. erityispainos Alue 3 Nide 65 s. 0138

Ruotsink. erityispainos Alue 3 Nide 65 s. 0138



KOMISSION ASETUS (EY) N:o 3269/94, annettu 21 päivänä joulukuuta 1994, naudanliha-alan palkkiojärjestelmien soveltamista koskevista yksityiskohtaisista säännöistä annetun asetuksen (ETY) N:o 3886/92 muuttamisesta Itävallan, Suomen ja Ruotsin osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Norjan, Itävallan, Suomen ja Ruotsin liittymisasiakirjan ja erityisesti sen 29 artiklan, 149 artiklan 1 kohdan ja 150 artiklan 3 kohdan, ottaa huomioon naudanlihan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (EY) N:o 1884/94(2), ja erityisesti sen 4 b ja 4 d artiklan, sekä katsoo, että liittymissopimuksen 2 artiklan 3 kohdan nojalla Euroopan yhteisöjen toimielimet voivat ennen liittymistä toteuttaa liittymisasiakirjan 149 artiklassa tarkoitetut toimenpiteet, jotka tulevat voimaan, jollei mainitusta sopimuksesta muuta johdu, päivänä jona sopimus tulee voimaan, komission asetuksessa (ETY) N:o 3886/92(3), sellaisena kuin se on viimeksi muutettuna asetuksella (EY) N:o 2526/94(4), annetaan asetuksessa (ETY) N:o 805/68 säädettyjen palkkiojärjestelmien soveltamista koskevat yksityiskohtaiset säännöt; Itävallan, Suomen ja Ruotsin liittymisen vuoksi olisi vahvistettava erityiset mukauttamis- ja siirtymätoimenpiteet, olisi sallittava Ruotsin olla soveltamatta yhteisön emolehmää koskevaa määritelmää siirtymäajan, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3886/92 seuraavasti. 1) Liitetään seuraava 59 a artikla: "59 a artikla Palkkiojärjestelmiin siirtyminen Itävallan, Suomen ja Ruotsin osalta 1 Asetuksen (ETY) N:o 805/68 4 b artiklassa tarkoitettua erityispalkkiota koskevien hakemusten osalta, jotka on tehty 1 päivän tammikuuta ja 31 päivän maaliskuuta 1995 välisenä aikana, Itävalta, Suomi ja Ruotsi voivat pidentää tämän asetuksen 4 artiklassa tarkoitettua pitoaikaa kuukaudella ikäryhmää kohden. Lisäksi 1 päivän tammikuuta ja 28 päivän helmikuuta 1995 välisenä aikana tehtyjen hakemusten osalta nämä jäsenvaltiot voivat säätää, että pitoaika on alkanut ennen hakemusta. Tässä tapauksessa hakemukseen on liitettävä tuottajan vakuutus, jossa todistetaan eläimen tosiasiallinen lihottaminen ja lihotuksen mahdollistavat tuotantovälineet tilalla. Toimivaltaisten viranomaisten on tarkistettava kyseinen vakuutus pistokokein. 2 Asetuksen (ETY) N:o 805/68 4 d artiklassa tarkoitettujen emolehmäpalkkiohakemusten osalta vuosille 1995 ja 1996 Ruotsi voi säätää tämän asetuksen 22 artiklassa säädetystä poiketen, että asetuksen (ETY) N:o 805/68 4 a artikla kolmannessa luetelmakohdassa tarkoitettuun lihantuotantorotuun kuuluvina pidetään tämän asetuksen liitteessä II esitettyihin rotuihin kuuluvia lehmiä sekä näiden rotujen risteytyksiä sillä edellytyksellä, että ne on astutettu tai keinosiemennetty lihantuotantorotuun kuuluvilla sonneilla. Edellä tarkoitettujen säännösten koskema lehmien lukumäärä ei saa ylittää niiden emolehmien lukumäärää, joista tuottaja on saanut palkkion Ruotsin lainsäädännön mukaan vuosilta 1992 ja 1993. 3 Poiketen siitä, mitä tämän asetuksen 27 artiklassa sekä 34 artiklassa säädetään, Itävallan, Suomen ja Ruotsin on määritettävä palkkiojärjestelmien kahden ensimmäisen soveltamisvuoden aikana ne edellytykset, jotka liittyvät asetuksen 805/68 4 d artiklan 1 a kohdassa tarkoitettujen yksittäisten kattojen myöntämiseen sekä edellytykset, jotka liittyvät emolehmäpalkkio-oikeuksien väliaikaiseen siirtoon ja/tai luovutukseen. Näiden jäsenvaltioiden on annettava nämä edellytykset komission tarkastettavaksi ennen 31 päivää maaliskuuta 1995. 4 Tässä asetuksessa säädettyjä tiedonantoja komissiolle toimitetaan ainoastaan liittymisen jälkeisiä kausia koskevista tiedoista." 2) Korvataan liitteessä I oleva alaviite (a) seuraavalla: "a) Alfanumeerinen numero, jonka kaksi ensimmäistä kirjainta osoittavat antajajäsenvaltion (01 = Belgia, 02 = Tanska, 03 = Saksa, 04 = Kreikka, 05 = Espanja, 06 = Ranska, 07 = Irlanti, 08 = Italia, 09 = Luxemburg, 10 = Alankomaat, 11 = Portugali, 12 = Yhdistynyt kuningaskunta, 13 = Itävalta, 14 = Suomi ja 15 = Ruotsi). Nämä kaksi ensimmäistä numeroa voidaan korvata kahdella kirjaimella, joita käytetään jäsenvaltion tunnistamiseen nautojen korvamerkinnässä." 3) Täydennetään liitettä III liittymisasiakirjassa säädetyssä järjestyksessä seuraavilla maininnoilla: ">TAULUKON PAIKKA> " 2 artikla Tämä asetus tulee voimaan, jollei Norjan, Itävallan, Suomen ja Ruotsin liittymissopimuksesta muuta johdu, päivänä, jona liittymissopimus tulee voimaan. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 1994. Komission puolesta René STEICHEN Komission jäsen (1) EYVL N:o L 148, 28.6.1968, s. 24 (2) EYVL N:o L 197, 30.7.1994, s. 27 (3) EYVL N:o L 391, 31.12.1992, s. 20 (4) EYVL N:o L 269, 20.10.1994, s. 9